Anlamaq istəyirəm (film, 1980)

**Anlamaq istəyirəm** filmi rejissor Oqtay Mirqasımov tərəfindən 1980-ci ildə ekranlaşdırılmışdır. Film Mərkəzi Televiziyanın (Moskva) sifarişi ilə "Azərbaycanfilm" kinostudiyasında istehsal edilmişdir. Film məhv olmuş arzular, xoşbəxtlik uğrunda mübarizə aparılmasının acı nəticəsi, iki sevən gəncin uğursuz məhəbbəti haqqında niskilli hekayədir. Aktrisa Həmidə Ömərovaya Çinarə roluna görə Lenin komsomolu mükafatı verilmişdir. Filmdə əsas rolları Revaz Çxikvişvili, Həmidə Ömərova, Mikayıl Kərimov, Mayya İsgəndərova, Həsən Məmmədov və Həsənağa Turabov ifa edirlər. Film AZTV- də dublyaj olunmuşdur.

## Məzmun
İki nəfər — Çinarə (*[[Həmidə Ömərova]]*) və Rüstəm (*Revaz Çxikvişvili*) tələsmədən sahil bağında addımlayır, nə barədə isə söhbət edirlər. Vaxt var idi ki, onlar bir-birilərini sevir, bir arzu ilə yaşayırdılar: xoşbəxt olmaq! Lakin Çinarə başqasına ərə gedir, sonra başa düşür ki, xoşbəxtlik üçün nə içi xarici mebellə dolu mənzil, nə gələcəyi parlaq olan ər, nə də qayğısız həyat lazım deyilmiş. Xoşbəxtlik üçün yalnız o özü, sevgilisi Rüstəm, bu coşub daşan, bəzən də mürgüləyən dəniz, dənizin üzərində uçuşan, hərdən ləpələrə baş vuran qağayılar, dəniz kənarında topla oynayan körpə gülüşləri, bir də sevgilinin şirin, ürək açan sözləri gərəkmiş: "Sən mənim səadətim, sən mənim qəlbim, sən mənim səmam... səmam... yüksək səmamsan...". Çinarə xoşbəxtliyini geri qaytarmaq istəyir. Ancaq o, Rüstəmi artıq həmişəlik itirmişdir...

Film məhv olmuş arzular, xoşbəxtlik uğrunda mübarizə aparılmasının acı nəticəsi, iki sevən gəncin uğursuz məhəbbəti haqqında niskilli hekayədir.

## Film haqqında
* Film şair Nəbi Xəzrinin "Əks-səda" pyesinin motivləri əsasında yaradılmışdır.
* Film Azərbaycan Televiziyasında azərbaycan dilinə dublyaj edilmişdir.

## Mükafat
Aktrisa Həmidə Ömərovaya Çinarə roluna görə Lenin komsomolu mükafatı verilmişdir.

## Filmin heyəti

### Film üzərində işləyənlər
:**Rejissor:** Oqtay Mirqasımov
:**Əsər müəllifi:** Nəbi Xəzri
:**Ssenari müəllifi:** Nəbi Xəzri, Leonid Juxovitski, Oqtay Mirqasımov
:**Operator**: Ələsgər Ələkbərov
:**Rəssam:** Firəngiz Qurbanova
:**Bəstəkar:** Rafiq Babayev

### Rollarda
:Revaz Çxikvişvili — Rüstəm
:Həmidə Ömərova — Çinarə
:Mikayıl Kərimov — Əhməd
:Mayya İsgəndərova — Rəna
:Həsən Məmmədov — Çingiz
:Həsənağa Turabov — Həsən
:Zemfira Sadıqova — Fəridə
:Sona Aslanova — Çinarənin anası
:Vəliəhd Vəliyev — Səməd
:Telman Adıgözəlov — Camal
:Ç.Cəlilov
:Eldəniz Rəsulov — Zeynal
:Gülşən Qurbanova — Rəfiqə
:R.Axundova
:Hamlet Qurbanov — Fazil
:Sadıq Hüseynov — Şükürov 
:Süsən Məcidova — Bikə

### Filmi səsləndirənlər
:Ruslan Nəsirov — Rüstəm (Revaz Çxikvişvili) 
:Həmidə Ömərova — Çinarə (Həmidə Ömərova) 
:Şövqi Hüseynov — Əhməd (Mikayıl Kərimov); Zeynal (Eldəniz Rəsulov); Fazil (Hamlet Qurbanov) 
:Şəfəq Əliyeva — Rəna (Mayya İsgəndərova); Fəridə (Zemfira Sadıqova) 
:Eldəniz Rəsulov — Çingiz (Həsən Məmmədov) 
:İlham Əsgərov — Həsən (Həsənağa Turabov) 
:Venera Abbasova — Çinarənin anası (Sona Aslanova); Rəfiqə (Gülşən Qurbanova) 
:Pərviz Bağırov — Səməd (Vəliəhd Vəliyev) 
:Telman Adıgözəlov — Camal (Telman Adıgözəlov) 
:Ədalət Məmmədov — Şükürov (Sadıq Hüseynov) 
:Nuriyyə Əhmədova — Bikə (Süsən Məcidova) 
:Bəxtiyar Şərifzadə — titrlər

## İstinadlar

## Mənbə
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 311-312.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

## Həmçinin bax